b'\n_START_ARTICLE_\nMads Lauritsen\n_START_SECTION_\nViborg FF\n_START_PARAGRAPH_\nMads Lauritsen fik sin seniordebut som 18-\xc3\xa5rig, da han den 12. august 2011 kom p\xc3\xa5 banen til de sidste tre minutter af f\xc3\xb8rste spillerunde i 1. division mod Vendsyssel FF. Lauritsen fik yderligere et indhop i s\xc3\xa6sonen, mens han i den efterf\xc3\xb8lgende s\xc3\xa6son kun fik en enkelt kamp. Han sad dog p\xc3\xa5 b\xc3\xa6nken i 24 kampe for Viborg FF, der vandt r\xc3\xa6kken og rykkede op i Superligaen.\n_START_SECTION_\nThisted FC\n_START_PARAGRAPH_\nI sommeren 2013 skiftede Lauritsen derfor til Thisted FC i 2. division (fodbold). Her spillede han i fire s\xc3\xa6soner. I sin sidste s\xc3\xa6son i klubben var han i 2016/2017 med til at rykke op i 1. division. Han n\xc3\xa5ede at spille fem kampe for klubben i den efterf\xc3\xb8lgende s\xc3\xa6son i 1. division og scorede i sin sidste kamp for klubben.\n_START_SECTION_\nVejle Boldklub\n_START_PARAGRAPH_\nDen 30. august 2017 offentliggjorde Vejle Boldklub, at klubben havde k\xc3\xb8bt Lauritsen og skrevet kontrakt med ham g\xc3\xa6ldende til den 31. december 2019. Lauritsen fik sin debut den 10. september 2017, da han kom p\xc3\xa5 banen til de sidste 30 minutter i udebaneopg\xc3\xb8ret mod Vendsyssel FF.'